title: https://www.yuzaki.com/2023/03/mesnevi_manevi_osm/
article: مثنوئ معنوی
  تالی ( مصطفى عاصم كوچوك آشجى)
  مثنوئ معنوی
  بر كتاب پر شفا ؛ مثنوئ معنوی .
  جانە ، روحە بیڭ صفا ؛ مثنوئ معنوی .
  نی می ایڭلەین او سس ؟ بر صبا می هر نفس ؟
  عشقە چوریلن هوس ، مثنوئ معنوی .
  بر لسان كە قلبە دیر : « قالمە بویلە دربدر . »
  مشقی ، عشقە قلب ایدر ، مثنوئ معنوی .
  صوڭ گیجەم صباح اولور ، عقلە انتباه اولور ،
  گوڭلە انشراح اولور مثنوئ معنوی .
  عارفانە جوشقودر ، عاشقانە قورقودور ،
  صادقانڭ افقیدر ، مثنوئ معنوی .
  سانمە بر حكایەدر ، حصەمندە پایەدر ،
  عشق بی نهایەدر ، مثنوئ معنوی .
  سانمە شاعرڭ سوزی ، حق كلامینڭ أوزی ،
  عرشه باقدیرر گوزی ، مثنوئ معنوی .
  غائب اولدی بر گونش ، گوڭلە دوشدی قور آتش ،
  بر آتش كە نورە اش : مثنوئ معنوی .
  لالە ، گل . . چشید چشید ، اوندە مژدە ، عشق ، امید .
  یگرمی آلتی بیڭ بیت ، مثنوئ معنوی .
  تورك ، عجم ، عرب ، موغول . درس ویرر جهانشمول ،
  غربی فتح ایدن اوقول . مثنوئ معنوی .
  بین خیالە صحنەدر ، نظم ایچون دفینەدر ،
  أوگرتیر شعر نەدر ، مثنوئ معنوی .
  بر مثل بو كائنات ، آخرت اصل حیات ،
  یارە آچدیریر قنات ، مثنوئ معنوی .
  روحی نفس اسیر ایدر ؛ عقلی ، كور وزیز ایدر ،
  نفسی یرلە بر ایدر ، مثنوئ معنوی .
  جزئى كولّە قات گوڭل ، ماسوایی آت گوڭل ،
  چولدە بر فرات ، گوڭل ؛ مثنوئ معنوی .
  تعبیر علمی یوسفڭ ، اوندە ، شرح اولور درون ،
  باغیدر تصوفڭ مثنوئ معنوی .
  طوپراق اول دە سن گوڭل ، سندە آچسين اونجە گل ،
  بسلەسين گورول گورول مثنوئ معنوی .
  دیڭلە نایی تالییا . زاد راه اصفیا ،
  یاد شاه اولیا ، مثنوئ معنوی
  MESNEVÎ-İ MÂNEVÎ
  .